|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | Ministarstvo pravde |
| NAZIV PROPISA | Nacrt zakona o izmjenama i dopunama Zakona o izvršenju i obezbjeđenju |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| Izmjene i dopune Zakona o izvršenju i obezbjeđenju neophodno je izvršiti radi njegovog usklađivanja sa Regulativom Evropskog parlamenta i Savjeta (EZ) br. 655/214 od 15.05.2014. godine o uspostavljanju postupka za evropski nalog za blokadu računa kako bi se pojednostavila prekogranična naplata duga u građanskim i trgovačkim stvarima, te kako bi se stvorili neophodni uslovi za njenu nesmetanu primjenu, nakon pristupanja Crne Gore Evropskoj uniji.  Prilikom pripreme ovog Nacrta ocijenjeno je da je, pored potrebe usklađivanja Zakona o izvršenju i obezbjeđenju sa predmetnom Regulativom, potrebno dopuniti i izmijeniti pojedine odredbe radi pospješenja njegove praktične primjene.  U tom smislu ocijenjeno je da u članu 1 ne treba praviti razlikovanje u sprovođenju izvršenja odluke donijete u upravnom postupku u odnosu na druge isprave, obzirom da se u ovim slučajevima izvršenje najčešće sprovodi na akcijama i udjelima u privrednim društvima. Postojeće rješenje je necjelishodno i nastavilo bi praksu umanjenja akcijskog udjela i kapitala u značajnim privrednim društvima.  Shodna primjena Zakona o parničnom postupku nije omogućavala dostavljanje elektronskim putem organizaciji za prinudnu naplatu, što bi predstavljalo svojevrsnu prepreku automatizaciji ovog procesa, iz kog razloga je prevashodno propisano da dostavljanje u izvršnom postupku može da se vrši i elektronskim putem u skladu sa posebnim zakonom, kao i da sudovi i javni izvršitelji organizaciji za prinudnu naplatu rješenja o izvršenju dostavljaju u formi elektronskog dokumenta, ukoliko za to budu postojali tehnički uslovi. Takođe je predviđeno uređenje odredbe koja se odnosi na dostavljanje u izvršnom postupku javnim objavljivanjem. Naime, važećim zakonskim rješenjem je predviđeno da se dostavljanje javnim objavljivanjem vrši isticanjem pismena na oglasnoj tabli nadležnog suda i objavljivanjem u dnevnom štampanom mediju koji izlazi na cijeloj teritoriji Crne Gore. Navedeno rješenje predstavlja izmjenama korigovano prvobitno zakonsko rješenje koje je predviđalo da se javno objavljivanje vrši i objavljivanjem u “Službenom listu Crne Gore”. Rezultat ovakve zakonske intervencije doveo je do povlašćenijeg položaja štampanih medija u odnosu na JU “Službeni list Crne Gore” i gubitka značajnih prihoda koje je po ovom osnovu ostvarivala ova ustanova, te neujednačenoj praksi javnog objavljivanja.  Različito uređenje procentualnog iznosa zarade na kojem se može sprovesti izvršenje u Zakonu o radu i Zakonu o izvršenju i obezbjeđenju dovodilo je do neujednačene praktične primjene, što bi bez predložene izmjene nastavilo da izaziva nedoumice u praksi.  Mogućnost da se građani, nakon što njihovi računi u bankama budu blokirani, koriste mogućnošću da otvaranjem novih računa osujete naplatu potraživanja izvršnog povjerioca je takođe uočeno kao problem koji treba riješiti.  Neprecizno definisanje prodajne cijene u članu 173 važećeg zakona dovodilo je do nelogičnosti u praktičnoj primjeni i mogućnosti da na narednim javnim prodajama prodajna cijena bude viša od one koja bi bila na nekom od prethodnih.  Zakon je u članu 205 izvršenje na novčanim sredstvima predviđao na računu pravnog lica ili preduzetnika. Ovakvo rješenje je imalo za posljedicu nemogućnost organizacije za prinudnu naplatu da na nedvosmislen način sprovodi i blokadu na računima lica koja obavljaju određenu djelatnost, ali koja se shodno posebnom zakonu ne mogu smatrati preduzetnicima.  Pored navedenog, unaprijeđena je i odredba koja uređuje izvršenje kazne zatvora, kao sredstva izvršenja u postupku oduzimanja i predaje djeteta, obzirom da ista nije sadržala poziv na shodnu primjenu relevantnog propisa koji treba primijeniti prilikom sporovođenja izvršenja kazne zatvora.  Regulative Evropske unije su obavezujući zakonodavni akti koji se moraju u cjelosti primjenjivati na teritoriji svih zemalja članica Evropske unije, pa je neophodno stvoriti sve potrebne uslove za njihovu nesmetanu primjenu u Crnoj Gori nakon njenog pristupanja Evropskoj uniji.  Ukoliko važeći zakon ne bi bio izmijenjen izvršenje u upravnom postupku bi i dalje bilo sprovođeno sredstvima i na predmetima koji su necjelishodni za izvršnog dužnika.  Neuređivanje elektronske dostave na predloženi način usporilo bi proces automatizacije u izvršnom postupku, dok bi izostanak preostalih izmjena propisa rezultirao nekoherentnom praksom primjene Zakona o radu i Zakona o izvršenju i obezbjeđenju, neostvarivanjem prihoda JU „Službeni list Crne Gore” po osnovu objava koje vrše javni izvršitelji, osujećavanjem naplate potraživanja povjerilaca otvaranjem novih računa u bankama, nemogućnošću blokade i naplate od izvršnih dužnika koji su lica koja obavljaju privrednu djelatnost i ostvaruju profit, kao i neadekvatnim izvršenjem kazne zatvora kao sredstva izvršenja u izvršnom postupku. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Cilj izmjena i dopuna ovog zakona je njegovo usklađivanje sa navedenom Regulativom, radi stvaranja uslova za njenu nesmetanu primjenu nakon pristupanja Crne Gore Evropskoj uniji, kao i unaprjeđenje pojedinih normi u pravcu unifikacije i racionalizacije izvršnog postupka. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Obaveza donošenja propisa predviđena je Programom pristupanja Crne Gore Evropskoj uniji 2021-2023. Programom rada Vlade Crne Gore donošenje propisa je predviđeno za III kvartal 2023. godine. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Donošenje ovog propisa će pozitivno uticati na povjerioce koji će kroz evropski nalog za blokadu dobiti zaštitnu mjeru koja će spriječiti prenos ili povlačenje sredstava koje njegov dužnik ima na računu u nekoj državi članici Evropske unije ako postoji opasnost da bez takve mjere naknadno izvršenje njegove tražbine prema dužniku bude spriječeno ili znatno otežano.  Takođe će pozitivan uticaj biti ostvaren u odnosu na izvršne dužnike u odnosu na koje se sprovodi izvršenje odluke donijete u upravnom postupku, dok će dostavljanje elektronskim putem doprinijeti efikasnosti izvršnog postupka.Novo rješenje koje se odnosi na objavljivanje u „Službenom listu Crne Gore“ pozitivno će uticati na poslovanje ove javne ustanove, dok će usaglašavanje dva propisa koji su na različit način uređivala pitanje izvršenja na zaradi dužnika doprinijeti pravnoj sigurnosti i ujednačenoj praksi primjene. Onemogućavanje izvršnih dužnika, kojima je u izvršnom postupku sprovedena blokada računa da otvaraju nove račune u bankama, doprinijeće efikasnijem namirenju potraživanja povjerilaca. Uređenje prodajne cijene na način da ista bude određivana procentualno u odnosu na utvrđenu vrijednost nepokretnosti doprinijeće cjelishodnosti naplate potraživanja i otklanjanju nelogičnosti u praktičnoj primjeni. Takođe, preciziranje da organizacija za prinudnu naplatu blokadu sprovodi i na računima lica koja se ne mogu smatrati preduzetnicima, a koja nesporno obavljaju određenu djelatnost, uticaće povoljno na povjerioce.  Rješenje kojim je dopunjena odredba koja se odnosi na izvršenje kazne zatvora, pozitivno će uticati na rad sudova, obzirom da će na nedvosmislen način biti predviđene odredbe relevantnog propisa koji kao lex specialis treba primijeniti.  Donošenjem zakona neće se stvoriti troškovi građanima i privredi.  Donošenjem ovog zakona neće se stvoriti administrativna opterećenja i biznis barijere.  Donošenjem ovog zakona neće se stvoriti uticaj na stvaranje novih privrednih subjekata na tržištu i tržišnu konkurenciju. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Dbrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Za implementaciju ovog zakona nije potrebno obezbjeđivati dodatna sredstva iz budžeta Crne Gore.  Za implementaciju ovog zakona nije potrebno obezbjeđivati finansijska sredstava jednokratno, ili tokom određenog vremenskog perioda.  Implementacijom ovog zakona neće nastati međunarodne finansijske obaveze.  Za implementaciju ovog zakona nijesu neophodna finansijska sredstva obezbijeđena u budžetu za tekuću fiskalnu godinu, odnosno za narednu fiskanu godinu.  Nije predviđeno donošenje podzakonskih akata iz kojih će proisteći finansijske obaveze.  Implementacijom ovog zakona neće se ostvariti prihod za budžet Crne Gore.  Nisu postojale sugestije Ministarstva finansija na predlog propisa. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| Ekspertsku podršku pružena je od strane organizacije CILC u okviru projekta Jačanje sistema izvršenja u zemljama Zapadnog Balkana izradom analize izvršnog postupka. | |
| 7. Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Nema potencijalnih prepreka za sprovođenja ovog zakona.  Do početka primjene dijela ovog zakona koji se odnosi na usklađenost sa Regulativom Evropske unije, organizovaće se obuke za sudije i saradnike u sudovima, radi njihovog potpunog osposobljavanja za nesmetanu primjenu predmetne Regulative, nakon pristupanja Crne Gore Evropskoj uniji.  Glavni indikatori sa kojim će se mjeriti ispunjenje ciljeva ovog zakona su rezultati nakon početka njegove primjene, kako u sporovima na nacionalnom nivou, tako i u pogledu ostvarivanja pravosudne saradnje u Evropskoj uniji.  Za monitoring i evaluaciju propisa nadležno je Ministarstvo pravde. | |
|  | |

Podgorica, 21.01.2023. godine

**MINISTAR**

**Marko Kovač**